Donny Hathaway

Jaunystė 
Hathaway gimė Čikagoje, Ilinojaus valstijoje. Augo kartu su savo močiute Martha Pitts Sent Luiso mieste. Nuo trejų metų pradėjo dainuoti bažnyčios chore ir mokytis groti pianinu.| Donny Hathaway 1945–1979 Jis baigė Vašingtono vidurinę mokyklą 1963 m. Baigęs mokyklą jis įstojo į Hovardo universitetą| A Song for You: Remembering the Life and Artistry of Donny Hathaway Vašingtone. Studijų metais Donny Hathaway subūrė džiazo trio, tačiau 1967 m. nutraukė studijas ir paliko grupę.

 Karjera 
Donny Hathaway dirbo „Curtom“ įrašų kompanijoje prodiuseriu ir dainų kūrėju. Po kurio laiko toje pačioje įrašų kompanijoje jis pradėjo įrašinėti savo dainas. Pirmas dainininko kūrinys „I Thank You Baby“ buvo išleistas 1969 m. kartu su June Conquest.

1969 m. Hathaway pasirašė kontraktą su „Atco“ įrašų kompanija.

Jo pirmasis debiutinis albumas (kurį jis pats prodiusavo) „Everything is Everything“| Donny Hathaway Biography buvo kritikų įvertintas labai palankiai. Antrasis albumas buvo pavadintas jo paties vardu – „Donny Hathaway“. Jame buvo daugiausiai perdainuotos pop, soul ir gospel žanrų dainos. Atlikėjo trečiajame albume „Roberta Flack & Donny Hathaway“ buvo vien duetai įrašyti kartu su soul dainininke Roberta Flack. Šį albumą pripažino muzikos kritikai. Viena iš albumo dainų, „Where Is the Love“ pateko į Top penketuką tarp šimto populiariausių dainų. Šio albumo buvo parduota daugiau nei milijonas kopijų ir jis tapo auksiniu 1972 m. rugsėjo 5 d. vertinant RIAA asociacijos.| The book of golden discs

Pats populiariausias jo albumas yra „Live“, išleistas 1972 m. Jis buvo įrašytas dviejų koncertų metu, vienoje plokštelės pusėje koncerto vykusio Holivude įrašas, o kitoje – pasirodymo Manhatane. BBC jį įvertino kaip „vieną iš geriausių gyvai įrašytų albumų istorijoje“.| Donny Hathaway Live Review Šis albumas patenka į žurnalo „The Quietus“ „40 geriausių gyvai įrašytų albumų“ sąrašą.| The Quietus Writers' 40 Favourite Live Albums

Taip pat Donny Hathaway yra žinomas kaip dainos „This Christmas“ kompozitorius. Ši daina, išleista 1970 m., greitai tapo populiari bei buvo pradėta naudoti reklamose, filmuose ir televizijoje. Šią dainą perdainavo tokie žinomi atlikėjai kaip Diana Ross, Aretha Franklin, Stevie Wonder, Christina Aguilera, NSYNC, Chris Brown, Seal.

Hathaway kūrė garso takelius televizijos laidoms bei serialams. 1972 m. sukūrė garso takelį filmui „Come Back Charleston Blue“.| Artist Biography by Steve Huey Taip pat prodiusavo kitų atlikėjų dainas ir albumus.

Atlikėjo paskutinis albumas „Extension of Man“ buvo išleistas 1973 m. Jame buvo dvi dainos, „Love Love Love“ ir „I Love You More Than You’ll Ever Know“, patekusios į pop bei R&B muzikos rezultatyvių pardavimų sąrašus. Verta paminėti ir tokią klasikinę baladę kaip „Someday We'll All Be Free“ bei šešių minučių trukmės simfoninį akompanimentą turintį instrumentinį kūrinį „I Love The Lord, He Heard My Cry“. 1973 m. viename interviu Donny Jungtinės Karalystės muzikos žurnalistui David Nathan pasakė: "Visada mėgau patrauklią muziką ir visada norėjau ją kurti". Žurnalistas dar vėliau pridėjo: "Jis negalėjo įvardinti vieno konkretaus įkvėpusio atlikėjo, tačiau tarp tokių, kuriais teko domėtis ir nagrinėti jų kūrybą, buvo Maurice Ravel, Claude Debussy bei Igoris Stravinskis".David Nathan (2009-01-01). "Donny Hathaway: Reassessing His Musical Life". Soulmusic.com. Archyvuota iš originalo.

Praėjus ne vieneriems metams, 1978 m. Donny vėl grįžo į didžiausių pardavimų sąrašus, po to kai sutiko pradėti kurti muziką su atlikėja Roberta Flack. Jiedu įrašė dainą „The Closer I Get to You“, skirtą Robertos albumui „Blue Lights in the Basement“. R&B muzikos pardavimuose daina sugebėjo pasiekti 2-ą vietą."Donny Hathaway US chart history". AllMusic.

 Mirtis 
1979 m. sausio 13 d.| Rock n Roll Suicide: Donny Hathaway (1945–1979) įrašinėjant albumą kartu su Eric Mercury| Donny Hathaway: Neglected Heart Of Soul ir James Mtume abu atlikėjai pastebėjo, kad Donny Hathaway pradėjo elgtis paranojiškai ir neracionaliai. Remiantis Mtume parodymais Hathaway sakė, kad jį kažkas bando nužudyti ir pavogti jo muziką. Pamatęs Hathaway būklę Mercury nusprendė trumpam sustabdyti darbą įrašų studijoje ir leisti jam pailsėti.

Po kelių valandų Donny Hathaway buvo rastas negyvas gulintis ant šaligatvio šalia Essex’s House viešbučio Niujorke. Kaip pranešama, atlikėjas iššoko iš savo balkono, esančio penkioliktame aukšte, jo mirtis buvo pripažinta kaip savižudybė.| Donny Hathaway, 33, Pop and Blues Singer, Dead in Hotel Plunge

Pagerbti dainininko atminimą grupė The Whispers 1979 m. įrašė dainą „Song for Donny“, šis kūrinys pasiekė 21-ą Top R&B muzikos pardavimų vietą.

 Asmeninis gyvenimas 

 Šeima 
Donny Hathaway su žmona Eulaulah susitiko Hovardo universitete ir susituokė 1967 m. Jie kartu susilaukė dviejų dukterų Eulaulah Donyll (Lalah) ir Kenya Canc’Libra. Lalah yra solo dainininkė, o Kenya – viena iš trijų pritariančiųjų vokalisčių Amerikos televizijos šou American Idol. Hathaway taip pat turi trečią dukrą – Donnita Hathaway.

 Ligos 
Muzikinės karjeros metu Hathaway pradėjo jausti stiprius depresijos požymius| Biography of Donny Edward Hathaway, po kurio laiko paaiškėjo, jog jis serga paranoidine šizofrenija. Šiai ligai kontroliuoti atlikėjas kiekvieną dieną vartojo stiprius vaistus, tačiau net jų vartojimas nepadėjo išvengti būklės pablogėjimo ir psichinio nestabilumo. Dėl stiprios depresijos Donny Hathaway nutraukė bendravimą su daugeliu draugų.

 Diskografija 

 Studijiniai albumai 

 1972: Everything Is Everything
 1971: Donny Hathaway
 1972: Roberta Flack & Donny Hathaway
 1973: Extension of a Man
 1980: Roberta Flack Featuring Donny Hathaway

 Gyvų pasirodymų įrašai 

 1972: Live
 1980: In Performance
 2004: These Songs for You, Live!
 2014: Live at the Bitter End

 Šaltiniai 

Kategorija:JAV dainininkai
Kategorija:Džiazo atlikėjai
Kategorija:Soul atlikėjai